**Коми Республикаса**

**вöр-ва озырлун да гöгöртас видзан министерстволöн**

**ТШÖКТÖД**

**«Коми Республика мутасын паськыда тöдса мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын муувса стрöйбаяс, кутшöмъяс оз йитчыны мупытшса озырлун перйöмкöд, стрöитöм да уджöдöм могысь колана меставывса тöдчанлуна мупытшса участокъясöн) вöдитчöм йылысь положение вынсьöдöм йылысь» Коми Республикаса вöр-ва озырлун да гöгöртас видзан министерстволöн 2009 во моз тöлысь 13 лунся 362 №-а тшöктöдö вежсьöмъяс пыртöм йылысь**

«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а шуöм серти

ТШÖКТА:

Пыртны «Коми Республика мутасын паськыда тöдса мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын муувса стрöйбаяс, кутшöмъяс оз йитчыны мупытшса озырлун перйöмкöд, стрöитöм да уджöдöм могысь колана меставывса тöдчанлуна мупытшса участокъясöн) вöдитчöм йылысь положение вынсьöдöм йылысь» Коми Республикаса вöр-ва озырлун да гöгöртас видзан министерстволöн 2009 во моз тöлысь 13 лунся 362 №-а тшöктöдöтатшöм вежсьöмъяс:

Коми Республика мутасын паськыда тöдса мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын муувса стрöйбаяс, кутшöмъяс оз йитчыны мупытшса озырлун перйöмкöд, стрöитöм да уджöдöм могысь колана меставывса тöдчанлуна мупытшса участокъясöн) вöдитчöм йылысь положениеын, мый вынсьöдöма тшöктöдöн (1 №-а содтöд):

1. 8 пункт гижны тадзи:

«8. Му пытшкöс участокъясöн вöдитчысьяслöн медшöр правояс да кывкутöмъяс:

1) Му пытшкöсöн вöдитчысьлöн эм право:

вöдитчыны сылы сетöм мупытшса участокöн быд сикас предпринимательскöй либö мукöд уджöн, мый лöсялö лицензияын пасйöм шöр моглы;

аскежысь бöрйыны тайö удж сикассö, мый оз мун паныд вына законодательстволы;

вöдитчыны ас уджлöн бöртасъясöн, сы лыдын перйöм минеральнöй сырьёöн, лицензия да вына законодательство серти;

вöдитчыны аслас горнодобывающöй колясъясöн да сыкöд йитчöм переработайтан производствоса колясъясöн, мукöдтор кö абу пасйöма лицензияын;

дзескöдны мупытшса озырлун куйланiнъяс плöщадь стрöитöмын сылы сетöм гöраса отвод дорвылын;

содтöд разрешениеястöг нуöдны му пытшкöслысь геологическöй туялöм ас тшöт весьтö лицензия серти сетöм гöраса отвод дорвылын;

шыöдчыны лицензия сетысь органъясö, медым выльысь видлавны лицензиялысь условиеяс сэки, кор артминсы лоöмторъяс, кутшöмъяс ёна торъялöны лицензия сетiгöн условиеясысь.

2) Му пытшкöсöн вöдитчысьлы колö:

кутчысьны законодательствоса корöмъясö, а сiдзжö урчитöм пöрадок серти вынсьöдöм му пытшкöсöн вöдитчöмкöд йитчöм уджъяс нуöдан да минеральнöй сырьё первичнöй переработайтан технология кузя стандартъясö (нормаясö, правилöясö);

кутчысьны гöраса уджъяслöн техническöй балаясса, планъясса да схемаясса корöмъясö, оз позь вöчны нормаысь унджык воштöмъяс, оз позь воштыны мупытшса озырлунлысь качество да бöрйöмöн отработайтны;

нуöдны геологическöй, маркшейдерскöй да мукöд документация му пытшкöсöн быд сикас вöдитчигöн да сiйöс видзигöн;

сетны геологическöй юöр геологическöй юöрлöн мутас фондö;

сетны корсьöм, перйöм да му пытшкын кольöм мупытшса озырлунлöн запас йылысь, налöн компонентъяс йылысь, мупытшса озырлун перйöмкöд абу йитчöм шöр могкöд абу йитчöм му пытшкöсöн вöдитчöм йылысь эскöдöм пасйöдъяс геологическöй юöрлöн мутас фондö, государственнöй статистика органъясö;

му пытшкöсöн вöдитчöмкöд йитчöм уджъяс безопаснöя вöчöм;

кутчысьны урчитöм пöрадок серти вынсьöдöм стандартъясö (нормаясö, правилöясö), кутшöмъяс регламентируйтöны му пытшкöс, сынöд, му, вöр, ва объектъяс, а сiдзжö зданиеяс да сооружениеяс му пытшкöсöн вöдитчöмкöд йитчöм уджъясса лёкторйысь видзан условиеяс;

бурмöдны му пытшкöсöн вöдитчигöн торкöм муяс да вöр-васа объектъяс, медым позис водзö наöн вöдитчыны;

видзны гöраса перйысянiнъяс да му писькöдöм розьяс, кутшöмъясöн вермöны вöдитчыны куйланiн перйигöн да (либö) мукöд овмöсса мог вылö; урчитöм пöрадок серти бырöдны перйысянiнъяс да му писькöдöм розьяс, кутшöмъясöн оз позь вöдитчыны;

кутчысьны «Му пытшкöс йылысь» Россия Федерацияса Оланпаслöн 23 статьяöн урчитöм му пытшкöсöн бура вöдитчан да видзан шöр корöмъясö;

збыльмöдны лицензияöн урчитöм условиеяс, ас кадö да колана ногöн мынтысьны му пытшкöсöн вöдитчöмысь.

3) Му пытшкöсöн вöдитчысьяслы колö сетны Коми Республикаса вöр-ва озырлун министерствоö му пытшкöсöн вöдитчöм йылысь быдвося отчётъяс Россия Федерацияса да Коми Республикаса нормативнöй правовöй актъясöн урчитöм кадколастö, кытчö пыртöма:

геологическöй юöр, мый пöлучитöма му пытшкöсöн вöдитчöмкöд йитчöм уджъяс нуöдöм дырйи;

паськыда тöдса мупытшса озырлун запасъяс йылысь да налöн вежсьöм йылысь юöр 5-гр форма кузя, мый вынсьöдöма «Россияса МПР организациялы мупытшса озырлун запасъяс бöрся, геологоразведочнöй уджъяс да найöс сьöмöн могмöдöм бöрся, ва видзöм да миянöс кытшалысь гöгöртас няйччöдöмысь индöм мынтысьöмъяс бöрся статистика нуöдан статистическöй инструментарий вынсьöдöм йылысь» РФ госкомстатлöн 2000 во вöльгым тöлысь 13 лунся 110 №-а шуöмöн;

му пытшкöс участокöн вöдитчан условиеяс збыльмöдöм йылысь отчёт ОПИ-1 форма кузя, мый вынсьöдöма "Коми Республика мутасын паськыда тöдса мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын муувса стрöйбаяс, кутшöмъяс оз йитчыны мупытшса озырлун перйöмкöд, стрöитöм да уджöдöм могысь колана меставывса тöдчанлуна мупытшса участокъясöн) вöдитчöм йылысь положение вынсьöдöм йылысь» Коми Республикаса вöр-ва озырлун министерстволöн 2009 во моз тöлысь 13 лунся 362 №-а тшöктöдöн;

му пытшкöс участокöн вöдитчан условиеясöн артыштöм лыдпасъяс.»;

2. 37 пунктса 4 подппункт гижны тадзи:

«4) юридическöй кывкутысьöн – му пытшкöсöн вöдитчысьöн выль юридическöй кывкутысьöс лöсьöдöм дырйи – документъяс, кутшöмъяс эскöдöны, мый выль юридическöй кывкутысьсö (претендентсö) котыртöма Россия Федерацияса законодательство серти, а сiдзжö даннöйяс сы йылысь, мый сылы сетöма эмбур, мый колö му пытшкöс участокöн вöдитчан право вылö лицензияын индöм удж збыльмöдöм вылö, сы лыдын лицензионнöй участок мудорын обустроитан объектъяслöн эмбур, да эмöсь колана лицензияяс му пытшкöсöн вöдитчöмкöд йитчöм удж збыльмöдöм вылö да важ юридическöй кывкутысьлöн доля – му пытшкöсöн вöдитчысьöн выль юридическöй кывкутысьлöн уставнöй капиталын му пытшкöсöн вöдитчан право вуджöдiгöн лоö выль юридическöй кывкутысьлöн уставнöй капиталöн джынйысь абу этшаджык;».

Министр М.В.Некипелова

Сыктывкар

2010 вося лöддза-номъя тöлысь 23 лун

291 №

Вудж. Коснырева Е.Г., 5711пас